อุษมาน

**อุษมาน อิบน์ อัฟฟาน** (; 17 มิถุนายน ค.ศ. 656) เป็นเคาะลีฟะฮ์องค์ที่ 3 แห่งรัฐเคาะลีฟะฮ์รอชิดีน ครองราชย์ใน ค.ศ. 644 จนกระทั่งถูกลอบปลงพระชนม์ใน ค.ศ. 656 อุษมานมีบทบาทสำคัญในประวัติศาสตร์อิสลามช่วงต้น ในรัชสมัยของพระองค์ เป็นที่รู้จักในฐานะผู้สั่งให้รวบรวมคัมภีร์อัลกุรอานฉบับมาตรฐานอย่างเป็นทางการ ซึ่งเรียกว่า อัลกุรอานของอุษมาน ซึ่งยังคงใช้กันมาจนถึงทุกวันนี้

ก่อนที่เคาะลีฟะฮ์อุมัร () ผู้ปกครองคนก่อนหน้า สวรรคตขณะครองราชย์ พระองค์ทรงแต่งตั้งคณะกรรมการผู้ดูแลทรัพย์สินเพื่อเลือกผู้สืบทอดตำแหน่ง อุษมาน ซึ่งขณะนั้นมีอายุ 68–71 ปี ได้รับเลือกให้สืบทอดตำแหน่งต่อจากพระองค์ และกลายเป็นบุคคลที่มีพระชนมายุมากที่สุดที่ครองตำแหน่งเช่นนี้ ในช่วงที่ครองตำแหน่ง รัฐเคาะลีฟะฮ์ได้ขยายอำนาจออกไปยังดินแดนเปอร์เซีย และขยายอาณาเขตไปถึงแคว้นโฆรอซอนและทรานซอกเซียนาทางตะวันออก รวมถึงอิฟริกียะฮ์และคาบสมุทรไอบีเรียทางตะวันตก อุษมานได้ทำการปฏิรูปแบบศูนย์กลาง เพื่อสร้างโครงสร้างการบริหารที่เชื่อมโยงกันมากขึ้นและส่งเสริมการเติบโตทางเศรษฐกิจอย่างรวดเร็ว

อย่างไรก็ตาม ช่วงปีสุดท้ายของรัชสมัยเป็นช่วงแห่งความไม่พอใจซึ่งในที่สุดพัฒนาเป็นการก่อกบฏด้วยอาวุธ นำไปสู่การล้อมที่พักอาศัยของพระองค์ และในที่สุดก็ลงเอยด้วยการลอบปลงพระชนม์ ธรรมเนียมมุสลิมนิกายซุนนีถือว่าเขาเป็นเคาะลีฟะฮ์ที่ได้รับการชี้นำอย่างถูกต้องคนที่สาม

## ครอบครัวและชีวิตช่วงต้น
อุษมานเกิดที่ฮิญาซ ปีเกิดจริงยังเป็นที่ถกเถียง โดยระบุปีเกิดเป็น ค.ศ. 573 และ 576 เขาเกิดในตระกูลบะนูอุมัยยะฮ์ที่มั่งคั่งและทรงอิทธิพล ซึ่งเป็นส่วนหนึ่งของตระกูลบะนูอับด์ชัมส์ บิดาของเขาคือ อัฟฟาน อิบน์ อะบีอัลอาศ มาจากตระกูลบะนูอุมัยยะฮ์ และมารดาคืออัรวา บินต์ กุร็อยซ์ มาจากตระกูลบะนูอับด์ชัมส์ อุษมานมีพี่/น้องสาวหนึ่งคนคือ Amina

อุษมานมีความสัมพันธ์กับมุฮัมมัดผ่านทางมารดา ซึ่งเป็นลูกของลูกพี่ลูกน้องของมุฮัมมัด ทำให้อุษมานได้เป็นบุตรชายของลูกของพี่ลูกน้อง

บิดาของเขาเสียชีวิตตั้งแต่ยังเด็กขณะเดินทางด้วยคาราวาน ทำให้อุษมานได้รับมรดกจำนวนมาก เขานำความมั่งคั่งไปลงทุนในการค้าขายอย่างชาญฉลาด กลายเป็นพ่อค้าที่ประสบความสำเร็จอย่างสูง ทำให้เขาเป็นหนึ่งในบุคคลที่ร่ำรวยที่สุดของชาวกุร็อยช์

## ผู้ติดตามของมุฮัมมัด
### เข้ารับอิสลาม
ตอนเดินทางกลับจากกิจการทางธุรกิจไปยังอัชชามใน ค.ศ. 611 อุษมานเรียนรู้เกี่ยวกับการประกาศทางศาสนาของมุฮัมมัด หลังปรึกษากับอะบูบักร์ อุษมานจึงตัดสินใจเข้ารับอิสลาม และอะบุบักร์นำตัวเขามาหาท่านเพื่อประกาศความศรัทธา อุษมานจึงกลายเป็นหนึ่งในบุคคลกลุ่มแรกที่เข้ารับอิสลาม ตามหลังอะลี ซัยด์ อิบน์ ฮาริษะฮ์ อะบูบักร์ และคนอื่น ๆ การเข้าอิสลามของเขาทำให้ฮะกัม อิบน์ อะบี อัลอาศ ลุงผู้คัดค้านคำสอนของมุฮัมมัดอย่างหนัก โมโห เขาได้รับการบันทึกไว้ว่าเป็นหนึ่งในชาวมักกะฮ์ 22 คนในยุคเริ่มต้นของศาสนาอิสลามที่รู้วิธีเขียน

### อพยพไปอบิสซิเนีย
อุษมานกับรุก็อยยะฮ์ ภรรยา อพยพไปอบิสซิเนีย (ปัจจุบันคือ เอธิโอเปีย) ร่วมกับมุสลิม 10 คน และมุสลิมะฮ์ 3 คนในเดือนเมษายน ค.ศ. 615 ชาวมุสลิมจำนวนมากเข้าร่วมอพยพในภายหลัง เนื่องจากอุษมานทำการติดต่อทางธุรกิจในอบิสซิเนียอยู่แล้ว เขาจึงยังคงฝึกฝนอาชีพของเขาในฐานะพ่อค้าและยังคงเจริญรุ่งเรืองต่อไป

หลังจากผ่านไปสี่ปี มีข่าวแพร่สะพัดไปในหมู่ชาวมุสลิมในอบิสซิเนียว่าชาวกุร็อยช์แห่งมักกะฮ์ได้ยอมรับศาสนาอิสลามแล้ว และการยอมรับนี้ชักชวนอุษมาน รุก็อยยะฮ์ และมุสลิม 39 คนเดินทางกลับมา อย่างไรก็ตาม เมื่อพวกเขาไปถึงมักกะฮ์ กลับพบว่าข่าวเกี่ยวกับการยอมรับศาสนาอิสลามของกุร็อยช์นั้นไม่เป็นความจริง กระนั้น อุษมานและรุก็อยยะฮ์ได้ตั้งถิ่นฐานในมักกะฮ์ใหม่

### อพยพไปมะดีนะฮ์
ใน ค.ศ. 622 อุษมานกับรุก็อยยะฮ์ ภรรยา เป็นมุสลิมกลุ่มที่สามที่อพยพไปอะดีนะฮ์ ก่อนออกไป อุษมานอาศัยอยู่กับอะบูฏ็อลฮะฮ์ อิบน์ ษาบิตก่อนย้ายไปบ้านที่เขาซื้อมาไม่นาน อุษมานเป็นหน่งในพ่อค้าที่ร่ำรวยที่สุดในมักกะฮ์ โดยไม่จำเป็นต้องขอความช่วยเหลือทางการเงินจากพี่น้องอันศอร เนื่องจากเขานำทรัพย์สินมหาศาลที่สะสมมาไว้กับตัวมายังเมืองมะดีนะฮ์ ชาวมุสลิมส่วนใหญ่ในมะดีนะฮ์ประกอบอาชีพเกษตรกรรมที่ไม่ค่อยสนใจการค้าขาย และชาวยิวเป็นผู้ทำการค้าส่วนใหญ่ในเมืองนั้น อุษมานตระหนักว่ามีโอกาสทางการค้ามากมายที่จะส่งเสริมการค้าขายระหว่างชาวมุสลิม และในไม่ช้าเขาก็ได้ตั้งตัวเป็นพ่อค้าในมะดีนะฮ์ ด้วยความขยันหมั่นเพียรและความซื่อสัตย์ ธุรกิจของเขาก็เจริญรุ่งเรือง ทำให้เขากลายเป็นหนึ่งในบุคคลที่ร่ำรวยที่สุดในมะดีนะฮ์ ภรรยาสองคนของอุษมานเป็นลูกสาวคนโตของมุฮัมมัดกับเคาะดีญะฮ์ บินต์ คุวัยลิด ซึ่งทำให้เขาได้ฉายา *ษูลนูร็อยน์* ("เจ้าของแห่งสองรัศมี")

### ชีวิตในมะดีนะฮ์
เมื่ออะลีสมรสกับฟาฏิมะฮ์ อุษมานซื้อโล่ของอะลีด้วยราคาห้าร้อยดิรฮัม 400 ดิรฮัมไว้เป็น*[[มะฮัร]]* (สินสมรส) ในการสมรสกับฟาฏิมะฮ์ ส่วนอีก 100 ดิรฮัมสำหรับค่าใช้จ่ายอื่น ๆ ทั้งหมด ภายหลังอุษมานนำโล่คืนให้อะลีเป็นของขวัญแต่งงาน
 
### ยุทธการ

อุษมานเข้าร่วมในการรบสำคัญทั้งหมดที่เกิดขึ้นในช่วงต้นของศาสนาอิสลาม ยกเว้นสงครามบะดัร และนั่นเป็นเพราะท่านศาสดาบัญชาให้เขาอยู่ดูแลรุก็อยยะฮ์ ภรรยาของเขาที่เป็นบุตรสาวของมุฮัมมัด ซึ่งกำลังป่วยหนักและเสียชีวิตในเวลาต่อมา ในเรื่องนี้ มีหะดีษบทหนึ่งกล่าวว่า "ท่าน (อุษมาน) จะได้รับรางวัลและส่วนแบ่งของทรัพย์สินที่ยึดได้เหมือนกับคนที่เข้าร่วมในสงครามบะดัร"

นอกจากนี้ ในระหว่างการรบที่เฆาะาเฏาะฟานและษาตุรริกออ์ ท่านศาสดาแห่งอิสลามได้มอบหมายให้อุษมานดูแลเมืองมะดีนะฮ์เมื่อกองทัพมุสลิมออกไปนอกเมือง

### วาระสุดท้ายของมุฮัมมัด

อุษมานปรากฏในเหตุการณ์ที่เฆาะดีรคุมม์ ข้อมูลซุนนีตีความเหตุการณ์นี้เป็นมุฮัมมัดยกย่องอะลี ส่วนข้อมูลชีอะฮ์มองเป็นการประกาศความเป็นผู้นำของอะลี โดยมีอุษมานเป็นหนึ่งในบรรดาผู้ที่ให้คำสัตย์ปฏิญาณ

## สมัยเคาะลีฟะฮ์อะบูบักร์ (632–634)
อุษมานมีความสัมพันธ์อย่างใกล้ชิดกับอะบูบักร์มาก เนื่องจากเขาเป็นผู้นำให้อุษมานเข้ารับอิสลาม เมื่ออะบูบักร์ได้รับเลือกเป็นเคาะลีฟะฮ์ อุษมานเป็นบุคคลแรกหลังอุมัรที่แสดงความจงรักภักดี ในช่วงสงครามริดดะฮ์ อุษมานยังคงอยู่ในมะดีนะฮ์ โดยทำหน้าที่เป็นที่ปรึกษาของอะบูบักร์ ก่อนเสียชีวิต อะบูบักร์ได้คำสั่งเสียแก่อุษมานและอิบน์ เอาฟ์ว่าผู้สืบทอดตำแหน่งต่อจากเขาคือ อุมัร

## การเลือกตั้งอุษมาน

## เคาะลีฟะฮ์
เมื่อประมาณ ค.ศ. 650 หลังศาสนาอิสลามขยายตัวออกไปนอกคาบสมุทรอาหรับเข้าสู่เปอร์เซีย ลิแวนต์ และแอฟริกาเหนือ อุษมานเรื่มสังเกตเห็นความแตกต่างในการอ่านอัลกุรอานเล็กน้อย เพื่อรักษาความศักดิ์สิทธิ์ของพระคัมภีร์ พระองค์จึงสั่งให้คณะกรรมการที่นำโดยซัยด์ อิบน์ ษาบิต ใช้สำเนาของเคาะลีฟะฮ์อะบูบักร์ และจัดทำอัลกุรอานฉบับมาตรฐาน ด้วยเหตุนี้ อัลกุรอานจึงถูกบันทึกเป็นลายลักษณ์อักษรภายใน 20 ปีหลังมุฮัมมัดเสียชีวิต คัมภีร์นี้กลายเป็นแบบอย่างที่ใช้ในการทำสำเนาและเผยแพร่ไปทั่วศูนย์กลางเมืองของโลกมุสลิม โดยอุษมานสั่งให้เผาฉบับอื่น ๆ ที่เหลือ

ในขณะที่ชีอะฮ์ใช้อัลกุรอานเดียวกันกับซุนนี พวกเขาไม่เชื่อว่าอุษมานเป็นบุคคลแรกที่รวบรวมอัลกุรอาน ในทางกลับกัน ชีอะฮ์เชื่อว่าคัมภีร์อัลกุรอานนั้นถูกรวบรวมและเรียบเรียงโดยมุฮัมมัดในระหว่างที่ท่านยังมีชีวิตอยู่

### การบริหารเศรษฐกิจและสังคม

## การลอบสังหาร

เมื่อวันที่ 17 มิถุนายน ค.ศ. 656 ฝ่ายกบฏพบว่าประตูบ้านของอุษมานได้รับการคุ้มกันอย่างแน่นหนาโดยผู้สนับสนุนของเขา พวกกบฏบางส่วนปีนข้ามบ้านหลังใกล้เคียงและกระโดดเข้าไปในบ้านของอุษมาน จากนั้นกบฏคนหนึ่งเดินเข้าไปหาอุษมาน จับและเขย่าเคราของเขา อุษมานอธิษฐานขอให้พระเจ้าคุ้มครองจากการถูกฆ่า กบฏคนนั้นแทงเขาที่ศีรษะ และกบฏคนอื่น ๆ ก็ทำตามเช่นกัน

รายงานตามคำบอกเล่าที่ Madelung เชื่อกันว่าน่าจะเป็นตำนาน บรรดาภรรยาของอุษมานต่างพากันเอาตัวเข้าปกป้องเขา นาอิละฮ์ บินต์ อัลฟุรอฟิเศาะฮ์ ภรรยาคนหนึ่ง ยื่นมือออกไปปัดป้องคมดาบ ทำให้นิ้วของนางถูกตัดขาด และตัวนางถูกผลักออกไป การฟันครั้งต่อมาทำให้อุษมานเสียชีวิต ทาสของอุสมานบางส่วนตอบโต้ และหนึ่งในนั้นสามารถฆ่าผู้ลอบสังหารได้หนึ่งคน ก่อนที่จะถูกพวกกบฏสังหารในที่สุด

## ดูเพิ่ม
* รายชื่อเศาะฮาบะฮ์

## อ้างอิง

## บรรณานุกรม
* 
* 
* 
* 
* 

## อ่านเพิ่ม
* Uthmān ibn 'Affān Muslim caliph, in *Encyclopædia Britannica Online*, by Asma Afsaruddin, Gita Liesangthem, Surabhi Sinha, Noah Tesch and The Editors of Encyclopaedia Britannica

## แหล่งข้อมูลอื่น

มุมมองเกี่ยวกับอุษมานตามนักประวัติศาสตร์อิสลามหลายคน:
* Uthman in History
* Quilliam Press: Uthman ibn Affan 
มุมมองสื่ออาหรับต่ออุษมาน:
* Ever Since the Murder of Uthman
มุมมองชีอะฮ์ต่ออุษมาน:
* Uthman's election
* The assassination of Uthman Ibn Affan
* Uthman and Abdullah bin Massood

หมวดหมู่:ชาวอาหรับ
หมวดหมู่:บุคคลที่เปลี่ยนไปนับถือศาสนาอิสลาม